Miroslav Sopoliga

Dr.h.c., PhDr. **Miroslav Sopoliga**,  DrSc. (* 26. marec 1946, Svidník) je slovenský etnológ a múzejník, kultúrny predstaviteľ ukrajinskej národnostnej menšiny na Slovensku.

## Životopis
Odbor ukrajinčina - história absolvoval na UPJŠ v Prešove roku 1967. Od roku 1967 pracoval ako odborný pracovník v Múzeu ukrajinskej kultúry (MUK) SNM, od roku 1972 – vedúci oddelenia etnografie, od roku 1974 – zástupca riaditeľa, v rokoch 19862016 bol riaditeľom tejto organizácie. Je autorom ideového projektu národopisnej expozície v prírode (skan­zenu) pri MUK - SNM, zaslúžil sa o sprístupnenie Galérie Dezidera Millyho ako jednej z expozícií MUK vo Svidníku (1983), pod jeho vedením bola vytvorená hlavná kultúrno-historická expozícia Múzea ukrajinskej kultúry vo Svidníku, kde je tvorcom libreta (1991). Vedeckú ašpirantúru ukončil na UK v Bratislave v roku 1981, titul DrSc. získal v Národnej akadémii vied Ukrajiny v Kyjeve, čestný doktorát (Dr.h.c.) na Užhorodskej národnej univerzite v roku 2006.

## Odborné zameranie
V rámci vedecko-výskumnej práce sa zameral na etnológiu, históriu a lingvistiku ukrajinskej národnostnej menšiny na Slovensku, materiálne prejavy ľudovej kultúry severovýchodného Slovenska a na problematiku múzeí v prírode. Odborná erudícia, organizačná a riadiaca práca, muzeológa a etnológa, s kontaktmi v mnohých krajinách sveta zaraďuje Miroslava Sopoligu k uznáva­ným odborníkom na Slovensku aj na Ukrajine. Publikoval množstvo štúdií aj monografií doma a v zahraničí, špecializoval sa na ľudovú architektúru a jej ochranu a tradičnú kultúru Ukrajincov na Slovensku. Od roku 1986 redi­goval Vedecký zborník Múzea ukrajinskej kultúry vo Svidníku (od čísla 15).  Múzeum sa pod jeho vedením pevne začlenilo do slovenskej múzejnej siete a nadobudlo európsku rezonanciu. Je autorom a spoluautorom 69 knižných publikácií, okolo 150 vedeckých a mnohých odborno-populárnych prác. Je spoluautorom štyroch dokumentárnych filmov o histórii a kultúre Rusínov-Ukrajincov východného Slovenska. Jeho perso­nálna bibliografia vydaná v roku 2017 obsahuje 2460 pozícií.

Spolupracoval na celoslovenských projektoch – *Etnografickom atlase Slovenska* (1990) a *[[Encyklopédia ľudovej kultúry Slovenska|Encyklopédii ľudovej kultúry Slovenska]]* (1995). Vystupoval na me­dzinárodných konferenciách v Poľsku, Maďarsku, Česku, Ukrajine, Srbsku, Fínsku, Rumunsku, Kanade a USA. Aktívne participoval na podujatiach s medzinárodnou účasťou, ktoré organizovalo SNM-MUK najmä pri príležitosti Slávností kultúry Rusínov-Ukrajincov Slovenska vo Svidníku.

Člen Odbornej komisie pre múzeá kultúr etnických minorít (pri Slovenskom národnom múzeu), Asociácie európskych múzeí v prírode, predsedníctva Zväzu múzeí na Slovensku, v rokoch 20002013 bol viceprezidentom Únie múzeí v prírode na Slovensku, od roku 1994 je členom špecializovanej vedeckej rady Ústavu ume­novedy, folkloristiky a etnológie pri Národnej akadémii vied Ukrajiny v Kyjeve, v rokoch 20082013 som bol viceprezidentom Medzinárodnej asociácie ukrajinistov, od roku 2010 je riadnym členom Svetovej rady Vedeckej spoločnosti Tarasa Ševčenku.

## Výber z bibliografie
* SOPOLIGA, M.: *Narodna architektura ukrajinciv schidnoji Slovaččyny / Ľu­dová architektúra Ukrajincov východného Slovenska.* Košice: Východosloven­ské vydavateľstvo, 1976.
* SOPOLIGA, M.: *Múzeum ukrajinskej kultúry vo Svidníku. Sprievodca po expo­zícii.* Košice: Východoslovenské vydavateľstvo, 1981.
* SOPOLIGA, M.: *Narodne žytlo ukrajinciv schidnoi Slovaččyny.* [Ľudové obydlie Ukrajincov východného Slovenska.] Bratislava: SPN, 1983.
* SOPOLIGA, M. – GREŠLÍK, V.: *Galéria Dezidera Millyho Múzea ukrajinskej kultúry vo Svidníku.* Košice: Východoslovenské vydavateľstvo,1989.
* SOPOLIGA, M.: *35 rokiv Muzeju ukrajinskoj kuľturi u Svidniki.* [35 rokov Múzea ukrajinskej kultúry vo Svidníku.] Bratislava: Slovenské pedagogické vydavateľstvo, 1990.
* HANUDEĽOVÁ, Z. – RIPKA, I. – SOPOLIGA, M.: *Atlas ukrajinskich govo­rivnárečí schidnoji Slovaččyny.* Vedecké a kartografické dopracovanie M. So­poliga. Bratislava: Slovenské pedagogické vydavateľstvo, 1991.
* SOPOLIGA, M.: *Perly ľudovej architektúry.* Prešov: Dino, 1996.
* *Tradície staviteľstva a bývania na Slovensku* *(s osobitným akcentom na kul­túrne prejavy v prostredí etnických minorít)*. Zost. M. Sopoliga. Bratislava – Prešov: EXCO s. r. o., 1999.
* SOPOLIGA, M. – ZUSKINOVÁ, I.: *Slovenské múzeá v prírode.* Liptovská Sielnica: M PRINT, 2001.
* SOPOLIGA, M.: *Ukrajinci na Slovensku. Etnokultúrne tradície z aspektu osídlenia, ľudovej architektúry a bývania.* Dunajská Streda: Fórum Inštitút, 2002.
* 
* SOPOLIGA, M.: *Skanzen vo Svidníku. Sprievodca po národopisnej expozícii SNM – múzea ukrajinskej kultúry.* Svidník: SNM, 2008.
* SOPOLIGA, M.: *Ukrajinci Slovaččyny: materialni vijavy narodnoji kuľtury ta mystectva.* [Ukrajinci na Slovensku: materiálne prejavy ľudovej kultúry a ume­nia.] Kijev: Tempora, 2011.
* SOPOLIGA, M.: *Poklady ľudovej kultúry.* Svidník: SNM, 2012.
* SOPOLIGA, M.: *Narodna architektura ukrajinciv Slovaččyny.* [Ľudová archi­tektúra Ukrajincov Slovenska.] Svidník: SNM, 2016.
* SOPOLIGA, M.: *Miroslav Sopoliga: Bibliografia (1967 – 2017).* Svidník – Užhorod: Timpani, 2017.
* *Vedecký zborník Múzea ukrajinskej kultúry.* č. 15 – 28. Hlavný redaktor a zostavovateľ. 1988 – 2016.

## Ocenenia
*1986 – Cena Slovenského literárneho  fondu
*1989 – Vzorný pracovník kultúry (MK)
*1992 – 1. Cena Slovenskej národopisnej spoločnosti pri SAV v kategórii výstavy „Za Stálu expozíciu Múzea ukrajinskej kultúry vo  Svidníku“ (udelená kolektívu autov)
*1994 – Medaila „Česť – Sláva – Práca“ IV. stupňa medzinárodného akademic­kého ratingu Zlatá Fortúna
*1999 – 1. Cena Národopisnej spoločnosti pri SAV v kategórii výstavy „Za výstavu Tradície staviteľstva a bývania na Slovensku“
*1999 – Diplom laureáta Ceny P. P. Čubinského Ukrajinskej spoločnosti ochrany pamiatok histórie a kultúry
*2006 – Medaila Zväzu múzeí na Slovensku „Za vynikajúce výsledky v oblasti múzejníctva“
*2006 – DOCTOR HONORIS CAUZA (Dr.h.c.) na Užhorodskej národnej univerzite
*2008 – 1. Cena Národopisnej spoločnosti Slovenska pri SAV v kategórii výstavy „Za výstavu Tradície staviteľstva a bývania na Slovensku“
*2008 – Vyznamenanie „Za zásluhy“ III. stupňa udelené prezidentom Ukra­jiny
*2011 – Cena Andreja Kmeťa „Za vynikajúce výsledky v oblasti výskumu, dokumentácie a prezentácie histórie a kultúry ukrajinskej národnosti na Slovensku“. (MK SR)
*2011 – Čestné uznanie „Zaslúžilý pracovník kultúry Ukrajiny“ udelené prezidentom Ukrajiny
*2016 – Ďakovný list Predsedníctva Národnej akadémie vied Ukrajiny „Za dlhoročnú plodnú prácu vedca – múzejníka, etnológa, bádateľa kultúry a umenia Ukrajincov východného Slovenska a aktívnu spolu­prácu s vedeckými ústavmi Národnej akadémie vied Ukrajiny“
*2016 – Cena primátora mesta Svidník „Za rozvoj mesta“
*2016 – Zlatá medaila zväzu Rusínov – Ukrajincov

## Externé odkazy
*Dr.h.c., PhDr. Miroslav Sopoliga, DrSc. - Mesto Svidník
*Osobnosti slovenskej etnológie - Miroslav Sopoliga - youtube.com

Kategória:Slovenskí etnológovia
Kategória:Slovenskí múzejníci
Kategória:Absolventi Univerzity Pavla Jozefa Šafárika
Kategória:Slovenské osobnosti ukrajinského pôvodu
Kategória:Osobnosti zo Svidníka